Et dokument som er innsendt på papir blir som regel ført inn i grunnboken og tinglyst klokken 21.00 samme dag som det er mottatt. Elektroniske dokumenter blir tinglyst på klokkeslettet det blir mottatt. I noen tilfeller får et dokument statusen "foreløpig registrert", og det innebærer at dokumentet skal kontrolleres på nytt av en ny saksbehandler. Utfallet av kontrollen vil normalt være at dokumentet tinglyses, men kan også være at dokumentet nektes tinglyst. Etterkontrollen utføres vanligvis dagen etter innføringen av dokumentet, og skal i alle tilfeller være gjort innen 14 dager.